CELEX: 32019R1935
Language: fi
Date: 2019-05-13 00:00:00
Title: Komission delegoitu asetus (EU) 2019/1935, annettu 13 päivänä toukokuuta 2019, Euroopan parlamentin ja neuvoston direktiivin (EU) 2016/97 muuttamisesta siltä osin kuin on kyse teknisistä sääntelystandardeista, joilla tarkistetaan ammatillisten vastuuvakuutusten sekä vakuutus- ja jälleenvakuutusedustajien taloudellisen kantokyvyn euromääräisiä vähimmäismääriä (ETA: n kannalta merkityksellinen teksti)

22.11.2019   
               
               
                  FI
               
               
                  Euroopan unionin virallinen lehti
               
               
                  L 301/3
               
            
         KOMISSION DELEGOITU ASETUS (EU) 2019/1935,
         annettu 13 päivänä toukokuuta 2019,
         Euroopan parlamentin ja neuvoston direktiivin (EU) 2016/97 muuttamisesta siltä osin kuin on kyse teknisistä sääntelystandardeista, joilla tarkistetaan ammatillisten vastuuvakuutusten sekä vakuutus- ja jälleenvakuutusedustajien taloudellisen kantokyvyn euromääräisiä vähimmäismääriä
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vakuutusten tarjoamisesta 20 päivänä tammikuuta 2016 annetun Euroopan parlamentin ja neuvoston direktiivin (EU) 2016/97 (1) ja erityisesti sen 10 artiklan 7 kohdan,
         sekä katsoo seuraavaa:
         
                     (1)
                  
                  
                     Euroopan vakuutus- ja lisäeläkeviranomaisen (EIOPA) on säännöllisesti tarkistettava vakuutus- ja jälleenvakuutusedustajien ammatillisen vastuuvakuutuksen ja taloudellisen kantokyvyn vähimmäismäärät Eurostatin julkaisemassa Euroopan kuluttajahintaindeksissä tapahtuneiden muutosten huomioon ottamiseksi. Eurostatin unionille tuottama Euroopan kuluttajahintaindeksi on noussut 1 päivän tammikuuta 2013 ja 31 päivän joulukuuta 2017 välisenä aikana 4,03 %. Tämän vuoksi edellä mainitut vähimmäismäärät olisi tarkistettava vastaamaan kyseisen prosentuaalisen nousun mukaisiksi.
                  
               
                     (2)
                  
                  
                     Sen vuoksi direktiiviä (EU) 2016/97 olisi muutettava.
                  
               
                     (3)
                  
                  
                     Tämän asetuksen soveltamista olisi lykättävä, jotta jäsenvaltiot voivat mukauttaa vähimmäismäärät kansallisissa säännöksissä ja antaa vakuutus- ja jälleenvakuutusedustajille riittävästi aikaa toteuttaa tarvittavat täytäntöönpanotoimenpiteet.
                  
               
                     (4)
                  
                  
                     Tämä asetus perustuu teknisten sääntelystandardien luonnoksiin, jotka EIOPA on toimittanut komissiolle.
                  
               
                     (5)
                  
                  
                     EIOPA on järjestänyt avoimet julkiset kuulemiset teknisten sääntelystandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1094/2010 (2) 37 artiklalla perustetulta vakuutus- ja jälleenvakuutusalan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Muutokset direktiiviin (EU) 2016/97
            Muutetaan direktiivin (EU) 2016/97 10 artikla seuraavasti:
            
                        1)
                     
                     
                        Korvataan 4 kohta seuraavasti:
                        
                                    ”4.
                                 
                                 
                                    Vakuutus- ja jälleenvakuutusedustajalla on oltava ammatillisesta virheestä aiheutuvan korvausvastuun kattamiseksi koko unionin alueella voimassa oleva ammatillinen vastuuvakuutus tai muu vastaava vakuus, jonka määrä on vähintään 1 300 380 euroa kutakin vahinkoa kohden ja yhteensä 1 924 560 euroa kaikkien vahinkojen osalta vuotta kohden, jollei vakuutus- tai jälleenvakuutusyritys tai muu yritys, jonka puolesta vakuutus- tai jälleenvakuutusedustaja toimii tai on valtuutettu toimimaan, jo ole myöntänyt sille tällaista vakuutusta tai vastaavanlaista vakuutta tai jollei tämä yritys ole ottanut täyttä vastuuta edustajan toimista.”
                                 
                              
                  
                        2)
                     
                     
                        Korvataan 6 kohdan toisen alakohdan b alakohta seuraavasti:
                        
                                    ”b)
                                 
                                 
                                    vaatimus, että edustajan taloudellisen kantokyvyn on oltava pysyvästi 4 prosenttia vuotuisesta saatujen vakuutusmaksujen määrästä ja vähintään 19 510 euroa;”
                                 
                              
                  
         
            2 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan [julkaisutoimisto: lisätään päivämäärä, joka on kuusi kuukautta voimaantulon jälkeen].
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä toukokuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 26, 2.2.2016, s. 19.
         
            (2)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48),